Document ID: 31987R3996

KOMISSION ASETUS (ETY) N:o 3996/87,
annettu 23 päivänä joulukuuta 1987,
kuivarehualan yhteisestä markkinajärjestelystä annetun asetuksen (ETY) N:o 1117/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (), sellaisena kuin se on muutettuna asetuksella (ETY) N:o 3985/87 (), ja erityisesti sen 15 artiklan,
sekä katsoo, että
asetuksella (ETY) N:o 2658/87 otetaan käyttöön 1 päivästä tammikuuta 1988 harmonoidun järjestelmän nimikkeistöön perustuva yhdistetty tavaranimikkeistö, joka täyttää sekä yhteisen tullitariffin että yhteisön ulkomaankaupan tilastoinnin vaatimukset, ja
tämän vuoksi olisi neuvoston asetuksessa (ETY) N:o 1117/78 (), sellaisena kuin se on viimeksi muutettuna asetuksella (ETY) N:o 1960/87 (), esiintyvät tavaran kuvaukset ja tariffinimikkeet muotoiltava yhdistetyn nimikkeistön termien mukaisiksi; nämä mukautukset eivät edellytä asiasisällön muuttamista,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1117/78 seuraavasti:
1) Korvataan 1 artikla seuraavasti:
"1 artikla
Toteutetaan kuivarehualan yhteinen markkinajärjestely, joka koskee seuraavia tuotteita:
TAULUKON PAIKKA
2) Korvataan 4 artiklan 1 kohdan ensimmäinen alakohta seuraavasti:
"1. Edellä 1 artiklan b alakohdan ensimmäisessä ja kolmannessa luetelmakohdassa tarkoitetuille tuotteille vahvistetaan yhteisön kohdehinta seuraavana vuonna alkavaksi markkinointivuodeksi vuosittain ennen 1 päivää elokuuta perustamissopimuksen 43 artiklan 2 kohdassa määrättyä menettelyä noudattaen."
3) Korvataan 5 artiklan 2 kohta seuraavasti:
"2. Tämä tuki on näiden kahden hinnan välisestä erotuksesta määritettävän prosenttiosuuden suuruinen 1 artiklan b alakohdan ensimmäisessä ja kolmannessa luetelmakohdassa ja c alakohdassa tarkoitetuille tuotteille. Neuvosto vahvistaa prosenttiosuuden samanaikaisesti kuin kohdehinnan ja samaa menettelyä noudattaen.
Edellä 1 artiklan b alakohdan toisessa ja neljännessä luetelmakohdassa tarkoitettujen tuotteiden tuki on samansuuruinen kuin tämän kohdan ensimmäisessä alakohdassa tarkoitettu tuki, josta on vähennetty kyseisten tuotteiden tuotantokustannukset huomioon ottava vahvistettu määrä."
2 artikla
Tämä asetus tulee voimaan 1 päivänä tammikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1987.

Labels: 2
6